Zakonski pravilnik Severne Irske [osnutek]

št. iz leta 2023

cestni promet in vozila

Predpisi o motornih vozilih (konstrukcija in uporaba) (sprememba) (Severna Irska) iz leta 2023

Sestavljeni - - - - \*\*\*

Začetek veljavnosti - \*\*\*

Ministrstvo za infrastrukturo([[1]](#footnote-2)) na podlagi pooblastil iz člena 55(1), (2), točka (a), in (6) ter člena 110(2) Odredbe o cestnem prometu (Severna Irska) iz leta 1995([[2]](#footnote-3)), ki so zdaj prenesena nanj([[3]](#footnote-4)), sprejema naslednje predpise.

Navajanje in začetek veljavnosti

1. Ti predpisi se lahko navajajo kot Predpisi o motornih vozilih (konstrukcija in uporaba) (sprememba) (Severna Irska) iz leta 2023 in začnejo veljati [...]. [...] 2023.

Sprememba Predpisov o konstrukciji in uporabi

1. — Predpisi o motornih vozilih (konstrukcija in uporaba) (Severna Irska) iz leta 1999([[4]](#footnote-5)) se spremenijo v skladu z odstavki 2 do 5.
   1. V predpisu 2(2) (razlaga) se v opredelitvi pojma „Pravilnik ECE, ki mu sledi številka“ besedilo „več kot dve števki“ nadomesti z besedilom „pika, ki ji sledi druga številka“.
   2. V predpisu 30 (obremenitve pnevmatik in hitrostni razredi):
      1. se v odstavku 7 besedilo „vendar se ta zahteva ne uporablja za protektirane pnevmatike“ nadomesti z besedilom „, v primeru protektiranih pnevmatik pa z zahtevami iz Pravilnika ECE št. 108 ali 109“ in
      2. v odstavku 12 se v opredelitvi pojma „indeks nosilnosti“ besedilo „2.29“ na koncu nadomesti z besedilom „2 Pravilnika ECE št. 30.02 ali Pravilnika ECE št. 54 ali kot ‚indeks nosilnosti‘ iz odstavka 2 Pravilnika ECE št. 108 ali Pravilnika ECE št. 109“.
   3. V predpisu 32 (stanje in vzdrževanje pnevmatik):
      1. se v odstavku 1:
         1. besedilo „ob upoštevanju odstavkov 2 do 4“ nadomesti z besedilom „ob upoštevanju odstavka 1A in odstavkov 2 do 4“;
         2. v točki (g)(ii) se na koncu črta beseda „ali“;
         3. za točko (h) se vstavi naslednje besedilo:

„(i) pnevmatika ni protektirana in:

(i) je bila v skladu z oznako tedna izdelave, nameščeno na bočni strani v skladu s Pravilnikom ECE št. 30 ali 54, izdelana več kot 10 let pred datumom uporabe motornega vozila na cesti ali

(ii) nima oznake tedna izdelave, ki bi bila skladna s Pravilnikom ECE št. 30 ali 54 (ker je bila pnevmatika izdelana pred začetkom veljavnosti Pravilnika ECE ali iz drugega razloga);

(j) pnevmatika je protektirana in:

(i) je bila v skladu z oznako tedna protektiranja, nameščeno na bočni strani v skladu s Pravilnikom ECE št. 108 ali 109, protektirana več kot 10 let pred datumom uporabe motornega vozila na cesti ali

(ii) nima oznake tedna protektiranja, ki bi bila skladna s Pravilnikom ECE št. 108 ali 109 (ker je bila pnevmatika protektirana pred začetkom veljavnosti Pravilnika ECE ali iz drugega razloga), ali

(k) datum, označen na bočni strani pnevmatike v skladu s Pravilnikom ECE št. 30 54, 108 ali 109, ni berljiv.“;

* + 1. za odstavkom 1 se vstavi naslednje besedilo:

„(1A) Ob upoštevanju odstavka 4, točki (a) in (ca), in ne glede na določbe člena 30:

(a) se odstavek 1, točki (i) in (j), uporablja samo za pnevmatike, nameščene:

(i) na prednji osi avtobusa, ki ni minibus;

(ii) v enojni konfiguraciji na kateri koli osi minibusa ali

(iii) na prednji osi tovornega vozila z največjo bruto maso, ki presega 3 500 kg;

(b) v točki (a):

(i) ‚prednja os‘ pomeni vsako os pred sredino šasije, na kateri se kolesa krmilijo s krmilnim sistemom in

(ii) ‚enojna konfiguracija‘ pomeni, da je na koncu zadevne osi nameščen največ en sklop koles in pnevmatik, in

(c) odstavek 1, točka (k), se uporablja samo za:

(i) avtobuse (vključno z minibusi) in

(ii) tovorna vozila, katerih največja bruto masa presega 3 500 kg.“;

* + 1. v odstavku 4:
       1. se v točki (a) za besedilom „(1), točke (a) do (g)“ vstavi besedilo „in točke (i) do (k)“,
       2. za točko (c) se vstavi naslednje besedilo:

„(ca) Določbe odstavka 1, točke (i) do (k), se ne uporabljajo za vozila zgodovinskega pomena, ki se uporabljajo v nekomercialne namene, pri čemer ‚vozilo zgodovinskega pomena‘ pomeni vozilo, za katerega ministrstvo meni, da ima za Severno Irsko zgodovinski pomen, in ki:

(i) je bilo izdelano ali prvič registrirano pred vsaj 40 leti;

(ii) je tipa, ki se ne proizvaja več, in

(iii) je zgodovinsko ohranjeno ali vzdrževano v prvotnem stanju, tehnične značilnosti njegovih glavnih sestavnih delov pa niso bile bistveno spremenjene,

pri čemer ima pojem ‚tip‘ v zvezi z vozilom enak pomen kot pojem ‚tip vozila‘ iz člena 3(32) Uredbe (EU) 2018/858 Evropskega parlamenta in Sveta z dne 30. maja 2018 o odobritvi in tržnem nadzoru motornih vozil in njihovih priklopnikov ter sistemov, sestavnih delov in samostojnih tehničnih enot, namenjenih za taka vozila([[5]](#footnote-6));“ in

* + 1. v odstavku 6, točka (a), se v opredelitvi pojma „prvotni vzorec tekalne plasti“ v obeh pojavitvah besede „protektirane“ [re-treaded] odpravi pomišljaj [retreaded].
  1. V preglednici 2 (Pravilniki ECE) iz Priloge 1 se za vnosom, ki se nanaša na postavko 44, vstavi:

|  |  |  |  |  |  |  |
| --- | --- | --- | --- | --- | --- | --- |
| „45. | 108 | 108 | 23.6.98 | Protektirane pnevmatike za osebne avtomobile in njihove priklopnike | – | – |
| 46 | 109 | 109 | 23.6.98 | Protektirane pnevmatike za gospodarska vozila in njihove priklopnike | – | –” |

Zapečateno z uradnim žigom Ministrstva za infrastrukturo dne [...]. [...] 2023



Chris Hughes

Višji uradnik Ministrstva za infrastrukturo

OBRAZLOŽITEV

(Ta obrazložitev ni del predpisov.)

Ti predpisi spreminjajo Predpise o motornih vozilih (konstrukcija in uporaba) iz leta 1999 (Severna Irska), da bi se vanje vključile določbe o starosti pnevmatik (vključno s protektiranimi pnevmatikami) in čitljivosti oznak z datumi na pnevmatikah, ki se lahko uporabljajo na avtobusih (vključno z minibusi) in tovornih vozilih z največjo bruto maso, ki presega 3 500 kg. Predpisi spreminjajo tudi preglednico 2 iz Priloge 1 k Predpisom iz leta 1999, da bi se vključile določbe v zvezi s protektiranimi pnevmatikami iz pravilnikov ECE št. 108 in 109. V teh predpisih je določeno izvzetje vozil zgodovinskega pomena, ki se ne uporabljajo v komercialne namene.

Ti predpisi so bili Evropski komisiji priglašeni v skladu z Direktivo (EU) 2015/1535 Evropskega parlamenta in Sveta z dne 9. septembra 2015 (UL L 241, 17.9.2015, str. 1) z uradnim obvestilom številka xxxxxxxx. V trimesečnem obdobju mirovanja ni bilo podanih pripomb. Direktiva je na voljo na spletišču <http://eur-lex.europa.eu>.

Pravilnike ECE izdaja Ekonomska komisija Združenih narodov za Evropo. Kopije pravilnikov ECE iz teh predpisov so na voljo na spletišču UN/ECE <http://www.unece.org/trans/main/wp29/wp29regs.html>. Kopije je mogoče dobiti tudi na enoti za politiko na področju vozil Oddelka za varen in dostopen prevoz Ministrstva za infrastrukturo na naslovu Clarence Court 10–18 Adelaide Street, Town Parks, Belfast BT2 8 GB (e-naslov: vehicle.standards@infrastructure-ni.gov.uk).

Pripravljena sta bila ocena učinka predpisov in obrazložitev, ki sta skupaj s tem zakonskim pravilnikom na voljo na enoti za politiko na področju vozil na zgornjem naslovu in na spletišču <http://www.legislation.gov.uk/nisr>.

1. () Nekdanje Ministrstvo za regionalni razvoj; glej oddelek 1(6) in (11) Zakona o ministrstvih (Severna Irska) iz leta 2016 ter Prilogo 1 k navedenemu zakonu (2016, pogl. 5 (Severna Irska)). V skladu z oddelkom 1(9) navedenega zakona je Ministrstvo za okolje prenehalo obstajati. [↑](#footnote-ref-2)
2. () Podzakonski akt 1995/2994 (Severna Irska 18); člen 55 je bil spremenjen s členom 42(1) Odredbe o cestnem prometu (Severna Irska) iz leta 2007 (podzakonski akt 2007/916 (Severna Irska 10)). [↑](#footnote-ref-3)
3. () *Glej* Člen 8(1), točka (b), Odredbe o ministrstvih (prenos funkcij) (Severna Irska) iz leta 2016 (zakonski predpisi št. 76 iz leta 2016) in del 2 Priloge 5 k navedeni odredbi. [↑](#footnote-ref-4)
4. () Zakonski predpis št. 454 iz leta 1999; ustrezni predpisi o spremembah so zakonski predpisi št. 20 iz leta 2011, zakonski predpisi št. 303 iz leta 2011 in zakonski predpisi št. 160 iz leta 2016. [↑](#footnote-ref-5)
5. () UL L 151, 14.6.2018, str. 1. [↑](#footnote-ref-6)